එම ක්‍රියාන්විතයේ නවතම හෙළිදරව්ව වන්නේ වංචනික තොරතුරු ලබාදී ගෘහ සේවිකාවන් ලෙස කාන්තාවන් මැද පෙරදිග රටවලට යැවීමේ  ජාවාරමක් පිළිබඳවයි.විදේශ සේවා නියුක්ති කාර්යාංශයේ ගෘහ  සේවිකාවක් ලෙස ලියාපදිංචි වී විදෙස්ගත වන ශ්‍රමිකයන්ට නිකුත් කරනා මුද්දරය විදෙස්ගත වීමට සුදුසුකම් නොමැති කාන්තාවන්ගේ පොත්වල අලවා මෙම වංචනික ක්‍රියාවලිය සිදුකරනා බවයි මූලික පරීක්ෂණවලදී හෙළි වුණේ.විවිධ හේතුන් මත පවුල් පසුබිම් වාර්තා ලබා ගත නොහැකි හා අසාදු ලේඛන ගත වූ කාන්තාවන්ට නීත්‍යනුකූලව ගෘහ  සේවිකාවක් ලෙස විදේශගත වීමට හැකියාව ලැබෙන්නේ නැහැ.නමුත් මෙම ජාවාරමේදී එවැනි කාන්තාවන් වංචනිකව විදේශ සේවා කාර්යාංශයේ මුද්දර උපයෝගී කර ගනිමින් රටවලට යැවීමේ මහා පරිමාන ජාවාරම ක්‍රියාත්මකවනවා.අරාබි ජාතිකයෙකු හා ඔහු විවාහ  කරගෙන ඇති මෙරට කාන්තාවක් මෙම ජාවාරමේ ප්‍රධානින් බව අප කළ ගවේෂනයේදී හෙළි වුණා.